دەسەیل قایمقامیەتەگە یەکیگ لە یانەیل لە ناوچەی نازناز لە هەولێر بەسان.
نەبەز عەبدولحەمید قایمقام هەولێر لە کۆنگرەیگ رووژنامەوانی ئاژانس شەفەق نیوز ئامادەی بوی وت: قایمقامیەت ئمڕوو ئی شوینە بەساد، و ئەوەسا ریکارەیل یاسایی لەبان خاوەن یانەگە جیوەجی کەێد.
وتیش: ئی کارە وە پیشیلکاری ماف مناڵە و وە بەد وەکارهاوردن مناڵ دریەێدە قەڵەم، وتیش: ئیرنگە لایەنەیل ئەمنی مینەی خانەوادەی مناڵەگە کەن.
چالاکوانەیلیگ لەبان سۆشیال میدیا پارچە ڤیدیۆیگ بڵاو کردن لەناوی مناڵیگ دەرکەفێد پویل خەێدە بان ژنیگ سەماکەر لەناو یانەیگ شەوانە، دەرکەفت ک ئەو یانە ها لە هەولێر.
